Komission asetus (EY) N:o 673/2001, annettu 2 päivänä huhtikuuta 2001, oliivintuotannon laadunparantamistoimien rahoituksen enimmäismäärästä tuotantokaudeksi 2001/2002 ja asetuksen (EY) N:o 528/1999 3 artiklan 3 kohdasta poikkeamisesta



Virallinen lehti nro L 093 , 03/04/2001 s. 0029 - 0029



Komission asetus (EY) N:o 673/2001, annettu 2 päivänä huhtikuuta 2001, oliivintuotannon laadunparantamistoimien rahoituksen enimmäismäärästä tuotantokaudeksi 2001/2002 ja asetuksen (EY) N:o 528/1999 3 artiklan 3 kohdasta poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 5 artiklan 11 kohdan, ottaa huomioon oliiviöljytuotannon laadun parantamiseen tähtäävistä toimenpiteistä 10 päivänä maaliskuuta 1999 annetun komission asetuksen (EY) N:o 528/1999(3), sellaisena kuin se on viimeksi muutettuna asetuksella (EY) N:o 593/2001(4), ja erityisesti sen 3 artiklan 2 kohdan, sekä katsoo seuraavaa: (1) Asetuksen (EY) N:o 528/1999 3 artiklan 2 kohdan mukaisesti kussakin jäsenvaltiossa olisi määriteltävä kullakin 12 kuukauden pituisella tuotantojaksolla EMOTR:n tukiosastosta korvattavien oliiviöljytuotannon laadunparantamistoimien rahoituksen enimmäismäärät ja kyseisten toimien ympäristövaikutukset. (2) Oliiviöljyn arvioidun tuotannon sekä ennakolta maksettavan tuotantotuen määrän vahvistamisesta markkinointivuodeksi 1999/2000 9 päivänä lokakuuta 2000 annetussa komission asetuksessa (EY) N:o 2236/2000(5) vahvistetaan arvioiduksi tuotannoksi 1945243 tonnia, mukaan lukien syötäväksi tarkoitettujen oliivien oliiviöljyekvivalenttina ilmaistu arvioitu tuotanto. Tästä tuotannosta Espanjan osuus on 754500 tonnia, Kreikan osuus 441000 tonnia, Italian 700000 tonnia, Portugalin 46991 tonnia ja Ranskan 2752 tonnia. Kyseisenä oliiviöljyn markkinointivuonna tuotantotuesta pidätetty määrä on perustana 1 päivänä toukokuuta 2001 alkavalla tuotantokaudella toteutettavien laadunparantamistoimien rahoitukselle. (3) Toimien vähimmäiskustannukset ovat melko kiinteät. Kokonaisrahoituksen enimmäismäärä saattaa joissakin jäsenvaltioissa osoittautua riittämättömäksi. Näitä tapauksia varten olisi tästä syystä määriteltävä sopivat rajat. (4) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 528/1999 3 artiklan 2 kohdan ensimmäisessä alakohdassa tarkoitettujen toimien rahoituksen enimmäismäärät ovat 1 päivästä toukokuuta 2001 30 päivään huhtikuuta 2002 kestävällä tuotantokaudella seuraavat: >TAULUKON PAIKKA> 2 artikla Poiketen siitä, mitä asetuksen (EY) N:o 528/1999 3 artiklan 3 kohdassa säädetään, ne jäsenvaltiot, joissa 1 artiklassa säädetty rahoituksen enimmäismäärä on enintään 100000 euroa, voivat myöntää täydentävää kansallista rahoitusta enintään 250000 euroa. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä huhtikuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 328, 23.12.2000, s. 2. (3) EYVL L 62, 11.3.1999, s. 8. (4) EYVL L 88, 28.3.2001, s. 6. (5) EYVL L 256, 10.10.2000, s. 16.